CELEX: 62011TN0536
Language: hu
Date: 2011-10-02 00:00:00
Title: T-536/11. sz. ügy: 2011. október 2-án benyújtott kereset — European Dynamics Luxembourg és társai kontra Bizottság

3.12.2011   
            
            
               HU
            
            
               Az Európai Unió Hivatalos Lapja
            
            
               C 355/27
            
         2011. október 2-án benyújtott kereset — European Dynamics Luxembourg és társai kontra Bizottság
   (T-536/11. sz. ügy)
   2011/C 355/48
   Az eljárás nyelve: angol
   
      Felek
   
   
      Felperesek: European Dynamics Luxembourg SA (Ettelbrück, Luxemburg), European Dynamics Belgium SA (Brüsszel, Belgium), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athén, Görögország) (képviselők: N. Korogiannakis és M. Dermitzakis ügyvédek)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az Európai Unió Kiadóhivatalának a „Szoftverfejlesztésre, és –karbantartásra irányuló számítógépes szolgáltatások, tanácsadás és segítségnyújtás különböző típusú IT alkalmazások számára” elnevezésű, AO 10340. számú közbeszerzési eljárás (1) 1., 3. és 4. része keretében a felperesek által benyújtott ajánlatot az 1. és a 4. rész tekintetében harmadik helyre, a 3. rész tekintetében pedig második helyre rangsoroló határozatát, amelyet a felperesekkel a 2011. július 22-i levélben közöltek, továbbá a Kiadóhivatal minden ezzel kapcsolatos határozatát, ideértve a vonatkozó szerződésnek az első és a második helyre rangsorolt ajánlattevők részére történő odaítéléséről szóló határozatát is, és
            
         
               —
            
            
               kötelezze az Európai Unió Kiadóhivatalát az elvesztett lehetőségből eredő kár, valamint a felperesek hírnevét és hitelét ért kár megtérítése címén 3 450 000 euró megfizetésére; és
            
         
               —
            
            
               az Európai Unió Kiadóhivatalát kötelezze a felperesek e keresettel kapcsolatban felmerült jogi és egyéb költségeinek és kiadásainak viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek valamennyi rész tekintetében három jogalapra hivatkoznak.
   
               1.
            
            
               Az első jogalapot arra alapítják, hogy
               
                           —
                        
                        
                           az Európai Unió Kiadóhivatala megsértette az indokolási kötelezettséget, nem tájékoztatta őket megfelelően a nyertes ajánlat viszonylagos előnyeiről, és általában véve nem teljesítette a költségvetési rendelet 100. cikke (2) bekezdésének rendelkezéseiben foglaltakat;
                        
                     
         
               2.
            
            
               A második jogalapot arra alapítják, hogy
               
                           —
                        
                        
                           az Európai Unió Kiadóhivatala megsértette a közbeszerzési eljárás feltételeit, továbbá a költségvetési rendelet 97. cikkével és a végrehajtási rendelet 138. cikkével ellentétes odaítélési szempontokat alkalmazott;
                        
                     
         
               3.
            
            
               A harmadik jogalapot a következőkre alapítják:
               
                           —
                        
                        
                           nyilvánvaló értékelési hibákra, a bírálóbizottság homályos és megalapozatlan állításaira, az ajánlati felhívásban foglalt odaítélési szempontok utólagos módosítására, az új szempontok ajánlattevőkkel való megfelelő időben történő közlésének elmulasztására, továbbá a kiválasztási és odaítélési szempontok összemosására.
                        
                     
         
      (1)  HL 2011/S 66-106099